विजय थापा : अमेरिकामा आतंकबादी संगठन अलकायदाको सदस्य भनि प्रहरीलाई आफु चढेको सार्बजनिक बसबाट प्रहरीलाई जानकारी दिने न्युयोर्कको सीराक्युज़मा बसोबास गर्ने २८ बर्षिय गुरु धिमाल तथा ६७ बर्षिय भगिरथ कोइरालालाई प्रहरीले पक्राउ गरेको छ ।
गे्रहाउन्ड नामक कम्पनीको बसमा उक्त दुई नेपालीहरु ओहायोको बफालो देखि क्लेवल्याण्ड तर्फ गै रहेको अवस्थामा गुरु धिमालले प्रहरीको ९११ मा फोन गरी व्हाइट हाउस ध्वस्त पार्ने धम्की दिएका थिए ।
गाडीमा बम छ भने पछि गाडी चालकले रोकेका थिए भने उक्त बसमा ३० जना यात्रीहरु थिए l जसको कारण राजमार्ग-९० दुवै तर्फ आवत जावत बन्द गर्नु परेको थियो l बम निस्क्रिय टोलिले जाच पड्ताल गर्दा कुनै बम फेला नपारेकोले दुवैलाई हिरासतमा लिएको थियो ।
अमेरिकाको प्रसिद्ध टेलिभिजन फक्स ८ ले श्रब्य दृष्य सहित गुरु धिमालको सो रेकर्ड्स (अभिलेखन )सहितको संवाद हाल सार्वजनिक भइसकेको जनाएको छ । गुरु अहिले प्रहरी हिरासतमा छन् । उनका मामा भगिरथ कोइरालालाई भने प्रहरीले छोडिसकेको स्रोतको बताएको छ ।
अमेरिकी प्रहरीको आकस्मिक संख्या ९११ मा आफैले आतंकबादी संगठन अलकायदाको सदस्य हु भन्दै ह्वाइट हाउस ध्वस्त पार्ने धम्की दिएका गुरु धिमाल न्यूयोर्क राज्यस्थित सीराक्युज़मा बस्छन् । श्रोतका अनुसार उनका चार दाजुभाइ अमेरिकामा नै छन् भने उनी परिवारका माहिला छोरा हुन् । पक्राउ पर्ने दुवै भुटानी शरणार्थी हुन् ।
झापा शरणार्थी शिविरमा रहेका धिमाल परिवार अमेरिकी सरकारको शरणार्थी पुनर्बास योजना अन्तर्गत सन् २००८ मा अमेरिका आएका हुन् l गुरु धिमाल दोभाषेकोे काममा पनि गर्दथे ।
श्रोत अनुसार गुरु धिमाल आफ्नै मामा भगिरथ कोइरालालाई पुर्याउन गे्रहाउन्ड नामक कम्पनीको एक बसमा ओहायो जाँदै गर्दा गुरु मैनालीले प्रहरीको ९११ मा खबर गरि राष्ट्रपति भवन ध्वस्त पार्ने धम्की दिएका थिए l
स्रोतका अनुसार गुरु धिमाल अमेरिकी महा बिद्यालयमा पढ्दै गर्दा एक जना अफ्रिकन अमेरिकन व्यक्तिको कुटाइ खाएपछि मानसिक सन्तुलन समेत गुमाएको स्रोतले बताएको छ ।
कला साहित्य सुचना र संगीतमा समर्पण हामी सबैको नारीदर्पण डट कम सुचना तपाइको अधिकार । तपाइंको वरपरको खबर हामीलाई लेखी पठाउनुस - naridarpan81@gmail.com
कर्णाली स्वास्थ्य विज्ञान प्रतिष्ठान शिक्षण अस्पताल जुम्लाद्वारा यहाँका २१ महिलाको पाठेघरको निःशुल्क शल्यक्रिया गरिएको छ ।
प्रतिष्ठानले आफ्नै पहलमा एक महिनादेखि निःशुल्क पाठेघरको शल्यक्रिया गर्दै आएको छ । ३२ जनाको शल्यक्रिया गर्ने लक्ष्य राखेकामा २१ महिलाको पाठेघरको शल्यक्रिया गरिएको प्रतिष्ठानका मेडिकल डाइरेक्टर डा निरेश थापा मगरले जानकारी दिए ।
‘हामीले यसअघि जिल्लाका हाडसिंजा, जुम्लाकोट, छुमचौर र प्रतिष्ठानमै शिविर सञ्चालन गरेका थियौँ, त्यहाँ सबैभन्दा बढी आङ खस्ने समस्या भएका महिला बिरामी भेटिए । सरकारको सहयोगमा उनीहरुलाई निःशुल्क शल्यक्रिया सेवा दिएका हौँ,’ उनले भने ।
मेडिकल डाइरेक्टर डा थापा मगरका अनुसार लक्ष्य राखेजति आङ खस्ने समस्या भएका महिला बिरामी आएका छैनन् । यसो हुनुको कारण लाज मान्ने संस्कार अहिले पनि जीवित रहेको उनको भनाइ छ ।
कर्णालीका महिलामा आङ खस्ने समस्या देखिनुको मूल कारण कम उमेरमा विवाह गर्नु, पोषणयुक्त खाना नखानु, सुत्केरी अवस्थामा उचित स्याहार नहुनु, बच्चा धेरै जन्माउनु, कामको भार बढ्नु र अस्पतालमा बच्चा नजन्माउनु रहेको उनले बताए । यो निःशुल्क सेवा चालु आवको मसान्तसम्म दिइने प्रतिष्ठानले जनाएको छ ।
प्रतिष्ठानले यहाँको नागरिकको चेतनास्तर, आर्थिक तथा सामाजिक अवस्था र भूगोललाई मध्यनजर गरी बेलाबेलामा गाउँमा विशेषज्ञ स्वास्थ्य शिविर सञ्चालन गर्दै आएको छ । विगतमा सिटामोल, एमजिट ब्रान्डका औषधि पाउन नसक्ने गाउँमा अहिले विशेषज्ञ स्वास्थ्य सेवा सजिलै पाउन थालेपछि स्थानीय नागरिक निकै खुशी भएका छन् । रासस;
कला साहित्य सुचना र संगीतमा समर्पण हामी सबैको नारीदर्पण डट कम सुचना तपाइको अधिकार । तपाइंको वरपरको खबर हामीलाई लेखी पठाउनुस - naridarpan81@gmail.com